
Európsky parlament,
–	so zreteľom na návrh nariadenia Rady, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (05818/2024),
–	so zreteľom na žiadosť o udelenie súhlasu, ktorú Rada predložila v súlade s článkom 312 ods. 2 Zmluvy o fungovaní Európskej únie (C9-0030/2024),
–	so zreteľom na návrh Komisie z 20. júna 2023 na nariadenie Rady, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (COM(2023)0337),
–	so zreteľom na svoje uznesenie z 3. októbra 2023 o návrhu revízie viacročného finančného rámca na roky 2021 – 2027 v polovici trvania[footnoteRef:1], [1:  	Prijaté texty, P9_TA(2023)0335.] 

–	so zreteľom na článok 92 a článok 105 ods. 1 a 4 rokovacieho poriadku,
–	so zreteľom na odporúčanie Výboru pre rozpočet (A9-0051/2024),
1.	udeľuje súhlas s návrhom nariadenia Rady uvedeným v prílohe k tomuto uzneseniu;
2.	schvaľuje spoločné vyhlásenie Európskeho parlamentu, Rady a Komisie, ktoré je uvedené v prílohe k tomuto uzneseniu;
3.	poveruje svoju predsedníčku, aby postúpila túto pozíciu Rade, Komisii a národným parlamentom.


[bookmark: _Toc159571399]PRÍLOHA 1: NÁVRH NARIADENIA RADY, KTORÝM SA MENÍ NARIADENIE (EÚ, EURATOM) 2020/2093, KTORÝM SA STANOVUJE VIACROČNÝ FINANČNÝ RÁMEC NA ROKY 2021 AŽ 2027
NARIADENIE RADY (EÚ, Euratom) 2024/…
z ...,
ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027
RADA EURÓPSKEJ ÚNIE,
so zreteľom na Zmluvu o fungovaní Európskej únie, najmä na jej článok 312,
so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
so zreteľom na návrh Európskej komisie,
so zreteľom na súhlas Európskeho parlamentu[footnoteRef:2], [2:  	Súhlas z 27. februára 2024 (zatiaľ neuverejnený v úradnom vestníku).] 

po predložení návrhu legislatívneho aktu národným parlamentom,
konajúc v súlade s mimoriadnym legislatívnym postupom,

keďže:
(1)	Komisia predložila preskúmanie fungovania viacročného finančného rámca (ďalej len „VFR“) na roky 2021 až 2027 stanoveného v nariadení Rady (EÚ, Euratom) 2020/2093[footnoteRef:3] po prvých rokoch jeho vykonávania vrátane posúdenia udržateľnosti výdavkových stropov. [3:  	Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11).] 

(2)	Od decembra 2020 Únia čelí sérii bezprecedentných a neočakávaných výziev. Únia konala rýchlo a využila všetky prostriedky, ktoré má k dispozícii, ale obmedzená rozpočtová flexibilita zakotvená vo VFR na roky 2021 až 2027 je takmer vyčerpaná, čo bráni schopnosti rozpočtu Únie riešiť aj tie najnaliehavejšie výzvy.
(3)	Osobitné nástroje sa v prvých rokoch vykonávania VFR vo veľkej miere využívali na riešenie viacerých výziev. Pretrváva potreba prijať ďalšie opatrenia, pričom rozpočtové možnosti na riešenie takýchto situácií v zostávajúcom období VFR sú obmedzené.

(4)	Rozpočet Únie by mal Únii umožniť poskytovať potrebné politické reakcie na vznikajúce výzvy a plniť právne záväzky, ktoré nemožno uspokojiť v rámci existujúcich stropov ani vyčerpanou flexibilitou. Výdavkové stropy v prípade viazaných rozpočtových prostriedkov pre okruhy 1, 2, 3, 4, 5 a 6 by sa preto mali na roky 2024, 2025, 2026 a 2027 upraviť. V dôsledku toho, hoci sa výdavkové stropy v prípade platobných rozpočtových prostriedkov môžu zachovať na súčasnej úrovni, zastropovanie platobných rozpočtových prostriedkov pre nástroj jednotnej rezervy na rok 2026 by sa malo upraviť, aby sa zabránilo riziku nahromadenia neuhradených platieb. Okrem toho by sa mala upraviť celková suma dodatočných pridelených rozpočtových prostriedkov v rámci úpravy špecifickej pre program stanovenej v článku 5, ako aj súvisiaca tabuľka v prílohe II k nariadeniu (EÚ, Euratom) 2020/2093.
(5)	Upraviť by sa mali aj sumy pre pobrexitovú adaptačnú rezervu a pre Európsky fond na prispôsobenie sa globalizácii.
(6)	Protiprávna útočná vojna Ruska proti Ukrajine priniesla na európsku pôdu znova vojnu. Únia bude podporovať Ukrajinu dovtedy, kým to bude potrebné, a bude rozhodne pomáhať Ukrajine na jej ceste do Európy. Na tento účel prijali Európsky parlament a Rada nariadenie Európskeho parlamentu a Rady (EÚ) 2024/...[footnoteRef:4][footnoteRef:5]+ ako reakciu Únie na podporu makrofinančnej stability, obnovy a modernizácie Ukrajiny a zároveň na podporu reformného úsilia Ukrajiny v rámci jej cesty pristúpenia k Únii (ďalej len „Nástroj pre Ukrajinu“). [4:  	Nariadenie Európskeho parlamentu a Rady (EÚ) 2024/... z ..., ktorým sa zriaďuje Nástroj pre Ukrajinu (Ú. v. EÚ L, ..., ELI: ...).“ …).]  [5: + 	Ú. v.: vložte, prosím, číslo nariadenia uvedeného v dokumente PE‑CONS 10/24 (2023/0200(COD)) a do poznámky pod čiarou vložte číslo, dátum a odkaz na uverejnenie nariadenia v úradnom vestníku.] 


(7)	Vzhľadom na neistotu spojenú s ruskou útočnou vojnou by mal byť Nástroj pre Ukrajinu flexibilným nástrojom na poskytovanie primeranej formy a úrovne podpory do roku 2027. Podpora v rámci Nástroja pre Ukrajinu by sa mala poskytovať vo forme úverov, nenávratnej podpory a tvorby rezerv na rozpočtové záruky.
(8)	Pokiaľ ide o časť podpory z Nástroja pre Ukrajinu poskytovanú vo forme úverov, je vhodné predĺžiť do roku 2027 existujúcu záruku z rozpočtu Únie na pokrytie finančnej pomoci, ktorá sa poskytuje Ukrajine. V dôsledku toho by malo byť možné mobilizovať potrebné rozpočtové prostriedky v rozpočte Únie nad rámec stropov VFR na finančnú pomoc Ukrajine, ktorá je k dispozícii do konca roka 2027. Okrem pokrytia krátkodobej finančnej pomoci Ukrajine, ktorá je už stanovená v nariadení (EÚ) 2022/2463, by mala záruka z rozpočtu Únie pokrývať finančnú pomoc Ukrajine vo výške do 33 miliárd EUR, ako sa uvádza v nariadení (EÚ) 2024/…[footnoteRef:6]+. [6: + 	Ú. v.: vložte, prosím, číslo nariadenia uvedeného v dokumente PE-CONS 10/24 (2023/0200(COD)).] 


(9)	Pokiaľ ide o časť podpory z Nástroja pre Ukrajinu poskytovanú vo forme nenávratnej podpory a tvorby rezerv na rozpočtové záruky, rozpočtové prostriedky by sa mali poskytovať prostredníctvom nového tematického osobitného nástroja – „rezervy pre Ukrajinu“. Viazané rozpočtové prostriedky a zodpovedajúce platobné rozpočtové prostriedky by sa mali mobilizovať každoročne v rámci rozpočtového postupu stanoveného v článku 314 Zmluvy o fungovaní Európskej únie (ďalej len „ZFEÚ“) nad rámec stropov VFR. V záujme riadneho vývoja výdavkov, ktoré sa majú programovať podľa príslušných ustanovení nariadenia (EÚ) 2024/...[footnoteRef:7]+ a najmä vzhľadom na sumy, ktoré sa majú stanoviť v Pláne pre Ukrajinu, je vhodné stanoviť celkové a ročné maximálne sumy, ktoré sa môžu sprístupniť pre rezervu pre Ukrajinu na obdobie 2024 až 2027. S cieľom zabezpečiť úplné vykonávanie a flexibilitu medzi jednotlivými rokmi v súlade s celkovou sumou by malo byť možné v nasledujúcich rokoch až do roku 2027 využiť okrem maximálnej ročnej sumy na príslušný rok aj tú časť ročnej sumy, ktorá sa v danom roku nemobilizovala. [7: + 	Ú. v.: vložte, prosím, číslo nariadenia uvedeného v dokumente PE-CONS 10/24 (2023/0200(COD)).] 


(10)	Od roku 2022 Únia a väčšina hlavných ekonomík zaznamenali prudký nárast úrokových sadzieb pre všetkých emitentov dlhopisov vrátane Únie. V dôsledku toho sa očakáva, že náklady na financovanie vypožičiavania si prostriedkov pre Nástroj Európskej únie na obnovu NextGenerationEU (ďalej len „nástroj EURI“), ktoré sa majú hradiť z rozpočtu Únie podľa článku 5 ods. 2 rozhodnutia Rady (EÚ, Euratom) 2020/2053[footnoteRef:8], prekročia odhady pôvodne naplánované v rámci stropov VFR v čase jeho prijatia v decembri 2020, ktoré predstavovali 2 332 miliónov EUR v roku 2025 (v cenách roku 2018), 3 196 miliónov EUR v roku 2026 (v cenách roku 2018) a 4 168 miliónov EUR v roku 2027 (v cenách roku 2018). [8:  	Rozhodnutie Rady (EÚ, Euratom) 2020/2053 zo 14. decembra 2020 o systéme vlastných zdrojov Európskej únie a o zrušení rozhodnutia 2014/335/EÚ, Euratom (Ú. v. EÚ L 424, 15.12.2020, s. 1).] 

(11)	Vzhľadom na neistotu súvisiacu s budúcim vývojom úrokových sadzieb za meniacich sa trhových podmienok, ako aj na celkové potreby čerpania úverov na financovanie prebiehajúcich programov Únie financovaných z nástroja EURI je vhodné v rámci ustanovení potrebných na plynulý priebeh ročného rozpočtového postupu a zabezpečenie toho, aby boli k dispozícii finančné prostriedky, ktoré Únii umožnia plniť jej právne záväzky, stanoviť výnimočný a dočasný nástroj, ktorý bude časovo obmedzený na dobu platnosti súčasného VFR a ktorého cieľom bude pokrytie nákladov na financovanie vypožičiavania si prostriedkov pre nástroj EURI, ktoré presahujú pôvodne naplánované sumy. Mal by sa preto vytvoriť nový tematický osobitný nástroj – „nástroj EURI“, ktorého jediným cieľom bude pokrytie zostávajúcich prekročení nákladov. Tento nástroj by mal byť výnimočný a nemohol by slúžiť ako precedens pre budúce dojednania o VFR po roku 2027, najmä na pokrytie nákladov na platby úrokov z finančných prostriedkov vypožičaných na trhoch na financovanie nástroja EURI.

(12)	Rozpočtový orgán by mal mobilizovať nástroj EURI počas ročného rozpočtového postupu, len ak je to potrebné. Bez toho, aby boli dotknuté výsady rozpočtového orgánu by sa mal mobilizovať po tom, ako sa vyčerpajú iné možnosti financovania, okrem iného priestor vytvorený plnením rozpočtu programov a zmenou priorít, ako aj netematické osobitné nástroje, aby sa v čo najväčšej možnej miere pokryla podstatná časť potrebných súm presahujúcich sumy pôvodne zapísané v existujúcom rozpočtovom riadku EURI v okruhu 2b, a to s cieľom mobilizovať sumu rovnajúcu sa približne 50 % prekročenia nákladov na úrokové platby EURI ako referenčnej hodnoty. Uskutoční sa to v súlade s platnými sektorovými pravidlami a inými právnymi záväzkami a pri zohľadnení priorít, obozretného zostavenia rozpočtu a správneho finančného riadenia, ktoré si vyžadujú najmä primerané rezervy na nepredvídané udalosti. Vnútroštátne finančné prostriedky členských štátov, ktoré boli právne viazané, najmä sumy v rámci spoločnej poľnohospodárskej politiky a politiky súdržnosti, nebudú dotknuté. Viazané rozpočtové prostriedky a zodpovedajúce platobné rozpočtové prostriedky nástroja EURI v rozpočte Únie by sa mali sprístupniť nad rámec stropov VFR. V rámci nástroja EURI by sa najprv mala čerpať suma zodpovedajúca rozpočtovým prostriedkom, ktorých viazanosť bola od začiatku súčasného VFR zrušená, s výnimkou vonkajších pripísaných príjmov. Sumy rozpočtových prostriedkov, ktorých viazanosť bola zrušená a ktoré sa v súlade s existujúcimi príslušnými ustanoveniami opätovne sprístupnili, by sa nemali brať do úvahy. Sprístupnená suma uvoľnená zrušením jej viazanosti pre nástroj EURI, by sa mala každoročne vypočítať v rámci technickej úpravy VFR, pričom by sa mali jasne uviesť celkové disponibilné prostriedky a sumy, ktoré sa už zohľadnili pri predchádzajúcich mobilizáciách nástroja EURI. V prípade neočakávanej situácie, keď stále nedošlo k vyrovnaniu prekročenia, by sa v rámci nástroja EURI mala ako posledná možnosť mobilizovať potrebná dodatočná suma na úplné financovanie nákladov ako zabezpečovací mechanizmus. Ak sa vo výnimočných prípadoch jeden alebo viaceré členské štáty domnievajú, že v súvislosti s mobilizáciou zabezpečovacieho mechanizmu existujú vážne obavy, mohli by požiadať predsedu Európskej rady, aby túto záležitosť postúpil na nasledujúce zasadnutie Európskej rady. Tento proces by spravidla nemal trvať dlhšie ako jeden mesiac a mal by plne rešpektovať výsady inštitúcií stanovené v zmluvách.

(13)	Vzhľadom na prírodné katastrofy, ku ktorým došlo v členských štátoch a v krajinách zapojených do prístupových rokovaní s Úniou, a na prírodné katastrofy a humanitárne krízy v tretích krajinách a s cieľom zabezpečiť pre obidva prípady primerané finančné prostriedky by sa mala existujúca rezerva na solidaritu a núdzovú pomoc posilniť a rozdeliť na dva samostatné nástroje: „európsku rezervu na solidaritu“ na poskytovanie podpory postihnutým krajinám a regiónom v rámci Fondu solidarity Európskej únie zriadeného nariadením Rady (ES) č. 2012/2002[footnoteRef:9] a „rezervu na núdzovú pomoc“ s cieľom zabezpečiť navýšenie rozpočtových prostriedkov na príslušné programy Únie v reakcii na krízy a núdzové situácie v rámci Únie aj mimo nej. [9:  	Nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (Ú. v. ES L 311, 14.11.2002, s. 3).] 

(14)	Nástroj flexibility by sa mal posilniť s cieľom zachovať dostatočnú kapacitu Únie reagovať na nepredvídané okolnosti do roku 2027. Od roku 2024 by sa pre nástroj flexibility mali sprístupniť prepadnuté sumy z európskej rezervy na solidaritu, ako aj z rezervy na núdzovú pomoc.
(15)	Vzhľadom na tieto neočakávané udalosti a nové výzvy je potrebné zrevidovať VFR, a preto by sa nariadenie (EÚ, Euratom) 2020/2093 malo zodpovedajúcim spôsobom zmeniť.

(16)	Zmenami nariadenia (EÚ, Euratom) 2020/2093 nie je dotknutá povinnosť dodržiavať stropy vlastných zdrojov stanovené v článku 3 ods. 1 a článku 6 rozhodnutia (EÚ, Euratom) 2020/2053.
(17)	Vzhľadom na situáciu na Ukrajine by toto nariadenie malo z dôvodu naliehavosti nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať so spätnou účinnosťou od 1. januára 2024,
PRIJALI TOTO NARIADENIE:

Článok 1
Nariadenie (EÚ, Euratom) 2020/2093 sa mení takto:
1.	Článok 2 sa mení takto:
a)	v odseku 2 sa prvý pododsek nahrádza takto:
„2.	Ak je potrebné použiť zdroje z osobitných nástrojov uvedených v článkoch 8, 9, 10, 10a, 10b a 12, viazané a zodpovedajúce platobné rozpočtové prostriedky sa zahrnú do rozpočtu nad rámec príslušných stropov VFR.“;
b)	v odseku 3 sa dopĺňa tento pododsek:
„Ak je potrebné mobilizovať záruku za finančnú pomoc Ukrajine disponibilnú na roky 2024 až 2027 pre celkový objem úverov vo výške až 33 000 miliónov EUR v bežných cenách, ako sa uvádza v nariadení Európskeho parlamentu a Rady (EÚ) 2024/...*[footnoteRef:10]+, a schválenú v súlade s článkom 220 ods. 1 nariadenia o rozpočtových pravidlách, potrebná suma sa mobilizuje nad rámec stropov VFR. [10: + 	Ú. v.: vložte, prosím, číslo nariadenia uvedeného v dokumente PE‑CONS 10/24 (2023/0200(COD)) a do poznámky pod čiarou vložte číslo, dátum a odkaz na uverejnenie nariadenia v úradnom vestníku.] 

________________
*	Nariadenie Európskeho parlamentu a Rady (EÚ) 2024/... z ..., ktorým sa zriaďuje Nástroj pre Ukrajinu (Ú. v. EÚ L, ..., ELI: ...).“;

2.	V článku 4 ods. 1 sa dopĺňajú tieto písmená:
„f)	výpočet sumy, ktorá je k dispozícii pre nástroj EURI v súlade s článkom 10a ods. 3 písm. a);
g)	výpočet súm, ktoré sa majú sprístupniť pre nástroj flexibility podľa článku 12 ods. 1 druhého pododseku.“
3.	V článku 5 ods. 1 sa druhý pododsek nahrádza takto:
Celková suma dodatočných pridelených rozpočtových prostriedkov na obdobie 2022 až 2027 na viazané rozpočtové prostriedky a platobné rozpočtové prostriedky je 10 155 miliónov EUR (v cenách roku 2018). Na každý z rokov 2022 až 2026 je ročná suma dodatočných pridelených rozpočtových prostriedkov na viazané rozpočtové prostriedky a platobné rozpočtové prostriedky najmenej 1 500 miliónov EUR (v cenách roku 2018) a nesmie presiahnuť 2 000 miliónov EUR (v cenách roku 2018).“

4.	Články 8 a 9 sa nahrádzajú takto:
„Článok 8
 Európsky fond na prispôsobenie sa globalizácii
1.	Európsky fond na prispôsobenie sa globalizácii, ktorého ciele a rozsah pôsobnosti sú vymedzené v nariadení Európskeho parlamentu a Rady (EÚ) 2021/691*, nesmie presiahnuť maximálnu ročnú sumu 30 miliónov EUR (v cenách roku 2018).
2.	Rozpočtové prostriedky pre Európsky fond na prispôsobenie sa globalizácii sa do všeobecného rozpočtu Únie zahrnú ako rezerva.
Článok 9
Rezerva na solidaritu a núdzovú pomoc
1.	Rezervu na solidaritu a núdzovú pomoc tvoria dva nástroje, ktoré sa môžu použiť na financovanie:
a)	pomoci pri reakcii na núdzové situácie vyplývajúce z veľkých katastrof, na ktoré sa vzťahuje Fond solidarity Európskej únie, ktorého ciele a rozsah pôsobnosti sú stanovené v nariadení Rady (ES) č. 2012/2002**(„európska rezerva na solidaritu“); a

b)	rýchlej reakcie na konkrétne naliehavé potreby v rámci Únie alebo v tretích krajinách, ktoré vznikli v dôsledku udalostí, ktoré sa nedali predvídať pri zostavovaní rozpočtu, a to predovšetkým na núdzové reakcie a podporné operácie v nadväznosti na prírodné katastrofy, na ktoré sa nevzťahuje písmeno a), katastrofy spôsobené ľudskou činnosťou, humanitárne krízy v prípade rozsiahleho ohrozenia verejného zdravia a veterinárnych alebo rastlinolekárskych hrozieb, ako aj v situáciách veľkého tlaku na vonkajších hraniciach Únie vyplývajúcich z migračných tokov, ak si to okolnosti vyžadujú („rezerva na núdzovú pomoc“).
2.	Európska rezerva na solidaritu nepresiahne maximálnu ročnú sumu 1 016 miliónov EUR (v cenách roku 2018). Akákoľvek časť ročnej sumy, ktorá sa nepoužije v roku n, sa môže použiť do roku n+1. Časť ročnej sumy pochádzajúcej z predchádzajúcich rokov sa čerpá ako prvá. Akákoľvek časť ročnej sumy z roku n, ktorá sa nepoužije v roku n+1, prepadne.
Najmenej jedna štvrtina ročnej sumy európskej rezervy na solidaritu zostane každý rok k 1. októbru k dispozícii na krytie potrieb, ktoré vzniknú do konca uvedeného roka.

Vo výnimočných prípadoch a ak zostávajúce finančné zdroje nie sú dostatočné na pokrytie súm, ktoré sa považujú za potrebné v roku výskytu katastrofy, ako sa uvádza v odseku 1 písm. a), môže Komisia navrhnúť, aby sa tento rozdiel financoval z ročnej sumy uvedenej v prvom pododseku tohto odseku, ktorá je k dispozícii v nasledujúcom roku, a to až do maximálnej výšky 400 miliónov EUR (v cenách roku 2018).
3.	Rezerva na núdzovú pomoc nepresiahne maximálnu ročnú sumu 508 miliónov EUR (v cenách roku 2018). Akákoľvek časť ročnej sumy, ktorá sa nepoužije v roku n, sa môže použiť do roku n+1. Časť ročnej sumy pochádzajúcej z predchádzajúceho roku sa čerpá ako prvá. Akákoľvek časť ročnej sumy z roku n, ktorá sa nepoužije v roku n+1, prepadne.
4.	Rozpočtové prostriedky na európsku rezervu na solidaritu a na rezervu na núdzovú pomoc sa do všeobecného rozpočtu Únie zahrnú ako rezervy.
________________
*	Nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013 (Ú. v. EÚ L 153, 3.5.2021, s. 48).
**	Nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (Ú. v. ES L 311, 14.11.2002, s. 3).“
5.	V článku 10 sa odsek 2 nahrádza takto:
„2.	Pobrexitová adaptačná rezerva nepresiahne sumu 4 491 miliónov EUR (v cenách roku 2018).“

6.	Vkladajú sa tieto články:
„Článok 10a 
Nástroj EURI
1.	Od roku 2025 sa nástroj EURI môže použiť na financovanie časti nákladov na úrokové a kupónové platby za daný rok splatné v súvislosti s finančnými prostriedkami vypožičanými na kapitálových trhoch v súlade s článkom 5 ods. 2 rozhodnutia Rady (EÚ, Euratom) 2020/2053*. Nástroj EURI sa v rozsahu upresnenom v nasledujúcich odsekoch môže v danom roku mobilizovať len na pokrytie výšky uvedených nákladov, ktoré presahujú tieto sumy (v cenách roku 2018):
–	2025 – 2 332 miliónov EUR,
–	2026 – 3 196 miliónov EUR,
–	2027 – 4 168 miliónov EUR.
[bookmark: _Hlk155701821]2.	Európsky parlament a Rada môžu mobilizovať nástroj EURI v rámci rozpočtového postupu ustanoveného v článku 314 ZFEÚ len po tom, ako sa vyčerpali iné spôsoby financovania, na pokrytie podstatnej časti súm, ktoré presahujú sumy uvedené v odseku 1 tohto článku, a to v súlade s platnými sektorovými pravidlami a inými právnymi záväzkami, pričom sa zohľadnia priority, obozretné zostavovanie rozpočtu a správne finančné riadenie.

Rozpočtové prostriedky na nástroj EURI sa sprístupnia nad rámec stropov VFR.
3.	Nástroj EURI tvorí:
a)	suma zodpovedajúca rozpočtovým prostriedkom, ktorých viazanosť bola zrušená, s výnimkou vonkajších pripísaných príjmov, pričom k zrušeniu viazanosti týchto rozpočtových prostriedkov došlo kumulatívne od roku 2021, a neboli v rámci tohto nástroja v predchádzajúcich rokoch mobilizované, s vylúčením súm, ktorých viazanosť bola zrušená a ktoré boli opätovne sprístupnené v súlade s ustanoveniami článku 15 nariadenia o rozpočtových pravidlách a osobitnými pravidlami týkajúcimi sa opätovného sprístupnenia rozpočtových prostriedkov, ako sa uvádza v príslušných základných aktoch. Táto suma sa čerpá ako prvá;
b)	len ak je suma uvedená v písmene a) tohto odseku nedostatočná a dodatočná suma je potrebná na úplné financovanie nákladov uvedených v odseku 1 v príslušnom roku.
Komisia každý rok v rámci technických úprav uvedených v článku 4 vypočíta sumu, ktorá je k dispozícii, na základe prvého pododseku písm. a) tohto odseku, s prihliadnutím na sumy zvažované na tento účel v predchádzajúcich rokoch.

Článok 10b
Rezerva pre Ukrajinu
1.	Rezerva pre Ukrajinu sa môže mobilizovať výlučne na účely financovania výdavkov podľa nariadenia (EÚ) 2024/...[footnoteRef:11]+. [11: + 	Ú. v.: vložte, prosím, číslo nariadenia uvedeného v dokumente PE-CONS 10/24 (2023/0200(COD)).] 

2.	Rezerva pre Ukrajinu nesmie presiahnuť sumu 17 000 miliónov EUR v bežných cenách na obdobie 2024 až 2027.
3.	Ročná suma mobilizovaná v rámci rezervy pre Ukrajinu v konkrétnom roku nesmie presiahnuť 5 000 miliónov EUR v bežných cenách. Bez toho, aby bola dotknutá celková suma stanovená v odseku 2, sa nepoužitá časť ročnej sumy v danom roku môže použiť v nasledujúcich rokoch až do roku 2027.
4.	Európsky parlament a Rada môžu mobilizovať rezervu pre Ukrajinu v rámci rozpočtového postupu stanoveného v článku 314 ZFEÚ.
________________
*	Rozhodnutie Rady (EÚ, Euratom) 2020/2053 zo 14. decembra 2020 o systéme vlastných zdrojov Európskej únie a o zrušení rozhodnutia 2014/335/EÚ, Euratom (Ú. v. EÚ L 424, 15.12.2020, s. 1).“

7.	V článku 11 sa vkladá tento odsek:
„3a.	Maximálna suma ročnej úpravy uvedenej v odseku 3 tohto článku na rok 2026 zvýšená o sumu uvedenú v článku 5 ods. 2 druhom pododseku sa upraví o sumu, ktorá zodpovedá nevyužitej časti maximálnej sumy na rok 2025.“
8.	Článok 12 sa nahrádza takto:
„Článok 12 
Nástroj flexibility
1.	Nástroj flexibility sa môže použiť na financovanie osobitných nepredvídaných výdavkov vo viazaných rozpočtových prostriedkoch a zodpovedajúcich platobných rozpočtových prostriedkoch na daný rozpočtový rok, ktoré nemožno financovať v rámci stropov, ktoré sú k dispozícii pre jeden alebo viacero iných okruhov. Strop pre ročnú sumu dostupnú pre nástroj flexibility v rokoch 2021 až 2023 je 915 miliónov EUR (v cenách roku 2018). Strop pre ročnú sumu dostupnú pre nástroj flexibility v rokoch 2024 až 2027 je 1 346 miliónov EUR (v cenách roku 2018).
Ročná suma, ktorá je k dispozícii pre nástroj flexibility, sa každoročne zvýši o sumu zodpovedajúcu častiam ročných súm na európsku rezervu na solidaritu a na rezervu na núdzovú pomoc, ktoré prepadli v predchádzajúcom roku v súlade s článkom 9.

2.	Nepoužitú časť ročnej sumy nástroja flexibility možno použiť do roku n+2. Akákoľvek časť ročnej sumy, ktorá pochádza z predchádzajúcich rokov, sa použije ako prvá, a to v chronologickom poradí. Akákoľvek časť ročnej sumy z roku n, ktorá sa nepoužije do roku n+2, prepadne.“
9.	Prílohy I a II sa nahrádzajú textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2024.
Toto nariadenie je záväzné v celom svojom rozsahu a priamo uplatniteľné vo všetkých členských štátoch.
V …
	Za Radu
	predseda

PRÍLOHA
„PRÍLOHA I 
VIACROČNÝ FINANČNÝ RÁMEC (EÚ-27)
	
	
	
	
	
	
	(v miliónoch EUR, v cenách roku 2018)

	VIAZANÉ ROZPOČTOVÉ PROSTRIEDKY
	2021
	2022
	2023
	2024
	2025
	2026
	2027
	Spolu za roky 2021 – 2027

	1.	Jednotný trh, inovácie a digitálna ekonomika
	19 712
	20 211
	19 678
	19 178
	18 173
	18 120
	17 565
	132 637

	2.	Súdržnosť, odolnosť a hodnoty
	5 996
	62 642
	63 525
	65 079
	65 184
	56 675
	58 680
	377 781

	2a.	Hospodárska, sociálna a územná súdržnosť
	1 666
	56 673
	57 005
	57 436
	57 772
	48 302
	48 937
	327 791

	2b.	Odolnosť a hodnoty
	4 330
	5 969
	6 520
	7 643
	7 412
	8 373
	9 743
	49 990

	3.	Prírodné zdroje a životné prostredie
	53 562
	52 626
	51 893
	51 013
	49 914
	48 734
	47 960
	355 702

	z toho: výdavky súvisiace s trhom a priame platby
	38 040
	37 544
	36 857
	36 054
	35 283
	34 602
	33 886
	252 266

	4.	Migrácia a riadenie hraníc
	1 687
	3 104
	3 454
	3 569
	4 083
	4 145
	4 701
	24 743

	5.	Bezpečnosť a obrana
	1 598
	1 750
	1 762
	2 112
	2 277
	2 398
	2 576
	14 473

	6.	Susedstvo a svet
	15 309
	15 522
	14 789
	14 500
	14 192
	13 326
	13 447
	101 085

	7.	Európska verejná správa
	10 021
	10 215
	10 342
	10 454
	10 554
	10 673
	10 843
	73 102

	z toho: Administratívne výdavky inštitúcií
	7 742
	7 878
	7 945
	7 997
	8 025
	8 077
	8 188
	55 852

	VIAZANÉ ROZPOČTOVÉ PROSTRIEDKY SPOLU
	107 885
	166 070
	165 443
	165 905
	164 377
	154 071
	155 772
	1 079 523

	
	
	
	
	
	
	
	
	

	CELKOVÉ PLATOBNÉ ROZPOČTOVÉ PROSTRIEDKY
	154 065
	153 850
	152 682
	151 436
	151 175
	151 175
	151 175
	1 065 558




PRÍLOHA II 
ÚPRAVA ŠPECIFICKÁ PRE PROGRAM – ZOZNAM PROGRAMOV, DISTRIBUČNÝ KĽÚČ A CELKOVÉ DODATOČNÉ PRIDELENIE VIAZANÝCH ROZPOČTOVÝCH PROSTRIEDKOV
	
	
	
	(v miliónoch EUR, v cenách roku 2018)

	
	Distribučný kľúč
	Celkové dodatočné pridelenie viazaných rozpočtových prostriedkov podľa článku 5

	
	2022-2024
	2025-2027
	

	1.	Jednotný trh, inovácie a digitálna ekonomika
	36,36 %
	41,79 %
	4 000

	Horizont Európa
	27,27 %
	31,34 %
	3 000

	Fond InvestEU
	9,09 %
	10,45 %
	1 000

	2b.	Odolnosť a hodnoty
	54,55 %
	47,76 %
	5 155

	Program EU4Health
	26,37 %
	15,37 %
	2 055

	Erasmus+
	15,46 %
	17,77 %
	1 700

	Kreatívna Európa
	5,45 %
	6,26 %
	600

	Práva a hodnoty
	7,27 %
	8,36 %
	800

	4.	Migrácia a riadenie hraníc
	9,09 %
	10,45 %
	1 000

	Fond pre integrované riadenie hraníc
	9,09 %
	10,45 %
	1 000

	SPOLU
	100,00 %
	100,00 %
	10 155


’.

[bookmark: _Toc159571400]PRÍLOHA 2: SPOLOČNÉ VYHLÁSENIE EURÓPSKEHO PARLAMENTU, RADY A KOMISIE O OPÄTOVNOM POUŽITÍ FINANČNÝCH PROSTRIEDKOV, KTORÝCH VIAZANOSŤ BOLA ZRUŠENÁ, V SÚVISLOSTI S VÝSKUMNÝM PROGRAMOM
V spoločnom vyhlásení z 22. decembra 2020 o opätovnom použití finančných prostriedkov, ktorých viazanosť bola zrušená, v súvislosti s výskumným programom[footnoteRef:12] súhlasili Európsky parlament, Rada a Komisia s tým, že v období 2021 – 2027 v prospech výskumného programu opätovne sprístupnia viazané rozpočtové prostriedky vo výške do 0,5 miliardy EUR (v cenách roku 2018), ktorých viazanosť bola zrušená, čo vyplýva z úplného alebo čiastočného nevykonania projektov patriacich do uvedeného programu alebo do jeho predchodcu, ako sa stanovuje v článku 15 ods. 3 nariadenia o rozpočtových pravidlách. [12:  	Spoločné vyhlásenie Európskeho parlamentu, Rady a Komisie o opätovnom použití finančných prostriedkov, ktorých viazanosť bola zrušená, v súvislosti s výskumným programom 2020/C 444 I/03 (Ú. v. EÚ C 444 I, 22.12.2020, s. 3).] 

Bez toho, aby boli dotknuté právomoci rozpočtového orgánu v rámci ročného rozpočtového postupu a právomoci Komisie plniť rozpočet, Európsky parlament, Rada a Komisia súhlasia s tým, že v období 2025 – 2027 sa v prospech výskumného programu opätovne sprístupní ďalšia suma vo výške 100 miliónov EUR (v cenách roku 2018), čo zodpovedá prostriedkom, ktorých viazanosť sa zrušila v rokoch 2019 až 2020 v dôsledku úplného alebo čiastočného nevykonania projektov patriacich do uvedeného programu alebo do jeho predchodcu, ktoré sa opäť nesprístupnili podľa článku 15 ods. 3 nariadenia o rozpočtových pravidlách v nadväznosti na spoločné vyhlásenie z 22. decembra 2020. Týmto nie sú dotknuté sumy prostriedkov, ktorých viazanosť sa zrušila, k dispozícii pre nástroj EURI v súlade s článkom 10a nariadenia (EÚ, Euratom) 2020/2093.

